stanford-oval/wikipedia huggingface dataset:
อะนีซะฮ์ มัคลูฟ
ชีวประวัติ

มัคลูฟเกิดที่ลาตาเกีย ประเทศซีเรีย จากตระกูลมัคลูฟผู้มีอิทธิพลจากบุสตานัลบาชา เขตผู้ว่าการลาตาเกีย เธอเป็นลูกสาวของอะห์มัด มัคลูฟกับซะอ์ดะฮ์ ซุลัยมาน อัลอะซัด น้าของฮาฟิซ อัลอะซัดฮาฟิซ อัลอะซัด
เธอแต่งงานกับฮาฟิซ อัลอะซัด เจ้าหน้าที่กองทัพอากาศอาหรับซีเรียใน ค.ศ. 1957 แล้วให้กำเนิดลูก 5 คน ได้แก่ บุชรอ (เกิด ค.ศ. 1960), บาซิล อัลอะซัด (1962–1994), บัชชาร อัลอะซัด (เกิด ค.ศ. 1965), มัจญด์ อัลอะซัด (1966–2009) และมาฮิร อัลอะซัด (เกิด ค.ศ. 1967) ดารแต่งงานกับฮาฟิซ อัลอะซัดเลื่อนสถานะและทรัพย์สินของตระกูลมัคลูฟ ญาติของเธอได้รับสัญญาจ้างที่มีกำไรในภาคการธนาคาร น้ำมัน และโทรคมนาคมของประเทศ ครั้งหนึ่งเชื่อกันว่ารอมี มัคลูฟ หลานชายคนหนึ่ง เป็นบุคคลที่ร่ำรวยที่สุดในประเทศซีเรีย โดยมีมูลค่าสินทรัพย์สุทธิที่ 5 พันล้านดอลลาร์สหรัฐใน ค.ศ. 2012
สมาชิกในตระกูลเฏาะลาสรายงานว่า ฮาฟิซไม่เคยชื่นชอบอะนีซะฮ์ผู้เคร่งขรึมและเก็บตัวเป็นพิเศษ และเคยคิดที่จะหย่าร้างเธออย่างจริงจังหรือมีภรรยาคนที่สองเพื่อเลี้ยงรับรองผู้นำโลก หนึ่งในบุคคลที่เขาชอบอยู่ด้วยมากกว่าอะนีซะฮ์คือ Lamia Tlass ภรรยาของมุศเฏาะฟา เฏาะลาสที่เข้ากับคนง่ายและเป็นมิตรกว่า ซึ่งเธอกำลังคิดจะหย่าร้างเช่นกัน เนื่องจากสามีนอกใจซ้ำแล้วซ้ำเล่า หลังบาซิล อัลอะซัดเสียชีวิตใน ค.ศ. 1994 มัคลูฟสนับสนุนให้มาฮิร อัลอะซัด บุตรคนเล็กของเธอที่เป็นนายพลซีเรีย เป็นผู้สืบทอดตำแหน่งต่อจากสามีของเธอ แต่ว่าบัชชาร อัลอะซัดกลับจากลอนดอน เข้าร่วมกองทัพ และดำรงตำแหน่งประธานาธิบดีซีเรียต่อจากบิดาใน ค.ศ. 2000
The Economist กล่าวถึงอะนีซะฮ์ มัคลูฟเป็น "บุคคลที่น่าเกรงขาม" ในตระกูลอัลอะซัดและรัฐบาลบะอษ์ เธอเป็นสมาชิกที่มีอิทธิพลในรัฐบาลมาก และเป็นหนึ่งในไม่กี่คนที่บัชชาร อัลอะซัดปรึกษาหารือเกี่ยวกับสงครามกลางเมืองซีเรียเป็นประจำ เชื่อกันว่าเธอสนับสนุนให้มีการปราบปรามผู้ประท้วงและกบฏชาวซีเรียอย่างหนักระหว่างสงครามกลางเมืองที่ยังคงดำเนินอยู่
ใน ค.ศ. 2012 มัคลูฟกับสมาชิกคนอื่น ๆ ในตระกูลอัลอะซัด ถูกสหภาพยุโรปคว่ำบาตรท่ามกลางสงครามกลางเมืองและการโจมตีใส่ผู้ประท้วงของรัฐบาลซีเรีย
มาตรการคว่ำบาตรของสหภาพยุโรปรวมถึงการห้ามเดินทางและอายัดทรัพย์สินของเธอ ก่อนที่จะมีการห้ามเดินทาง มีรายงานว่าเธอต้องเดินทางไปเยอรมนีบ่อยครั้งเพื่อเข้ารับการรักษาโรคที่ไม่ได้เปิดเผย
เสียชีวิต

อะนีซะฮ์ มัคลูฟเสียชีวิตที่ดามัสกัสในวันที่ 6 กุมภาพันธ์ ค.ศ. 2016 จากสาเหตุที่ยังไม่สามารถเปิดเผยได้
บรรณานุกรม

Dagher, Sam (2019). Assad or we Burn the Country (First U.S. ed.). New York: Little, Brown & Company. ISBN 978-0316556705.
แหล่งข้อมูลอื่น

สถานีย่อยการเมือง
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
อะนีซะฮ์กับฮาฟิซ สามีของเธอ และลูก ๆ ในช่วงต้นคริสต์ทศวรรษ 1970
การูดาอินโดนีเซีย เที่ยวบินที่ 206

| --- | --- |
เครื่องบินดีซี-9มีลักษณะคล้ายกับเครื่องบินที่ถูกจี้
สรุป
วันที่: 28 มีนาคม พ.ศ.2524
สรุป: การจี้เครื่องบิน
จุดเกิดเหตุ: ท่าอากาศยานดอนเมือง, กรุงเทพมหานคร, ราชอาณาจักรไทย
อากาศยานลำที่เกิดเหตุ
ประเภทอากาศยาน: แมคดอนเนลล์ ดักลาส ดีซี-9-32
ชื่ออากาศยาน: Woyla
ดําเนินการโดย: การูดาอินโดนีเซีย
ทะเบียน: PK-GNJ
ต้นทาง: ท่าอากาศยานเกมาโยรัน, จาการ์ตา
จุดพัก: ท่าอากาศยานนานาชาติสุลต่านมะฮ์มุด บาดารูดินที่ 2, ปาเล็มบัง
ปลายทาง: ฐานทัพอากาศโซวอนโด, เมดัน
ผู้โดยสาร: 48
ลูกเรือ: 5
เสียชีวิต: 7 (คนร้าย 5 คน หน่วยคอมมานโด 1 คน และนักบิน)
บาดเจ็บ: 2
รอดชีวิต: 46
การูดาอินโดนีเซียแอร์เวย์ เที่ยวบินที่ 206 เป็นเที่ยวบินของ การูด้าอินโดนีเซีย ที่ ถูกจี้ เมื่อวันที่ 28 มีนาคม พ.ศ. 2524 โดยกลุ่มคอมมานโดญิฮาดในประเทศอินโดนีเซียเครื่องบินแมคดอนเนลล์ ดักลาส ดีซี-9-32 PK-GNJ ถูกจี้ในเที่ยวบินภายในประเทศ และถูกบังคับให้ลงจอดที่ท่าอากาศยานดอนเมือง ใน กรุงเทพฯ ประเทศไทย ผู้จี้เครื่องบินเรียกร้องให้ปล่อยตัวสมาพันธรัฐของตนออกจากคุกในอินโดนีเซียและออกข้อเรียกร้องอื่นๆ สามวันต่อมา เครื่องบินลำดังกล่าวถูกโจมตีโดย กองกำลังพิเศษของอินโดนีเซีย ในการปฏิบัติการครั้งต่อมา นักจี้เครื่องบินทั้งห้าคนเสียชีวิต ในขณะที่นักบินและเจ้าหน้าที่ปฏิบัติการ Kopassus หนึ่งคนได้รับบาดเจ็บสาหัส ผู้โดยสารทุกคนได้รับการช่วยเหลือ
เหตุการณ์

เครื่องบินแมคดอนเนลล์ ดักลาส ดีซี-9 ชื่อ Woyla มีกำหนดออกจาก ท่าอากาศยานนานาชาติสุลต่านมะฮ์มุด บาดารูดินที่ 2 ใน เมืองปาเล็ม บัง จังหวัดสุมาตราใต้ ในเช้าวันเสาร์ที่ 28 มีนาคม พ.ศ. 2524 นักบินคือกัปตันเฮอร์มาน รันเต เครื่องบินลำนี้ออกจาก ท่าอากาศยานเคมาโยรัน ใน กรุงจาการ์ตา เวลา 08.00 น. และมีกำหนดเดินทางถึง ท่าอากาศยานนานาชาติโปโลเนีย ใน เมืองเมดาน สุมาตราเหนือ เวลา 10.55 น. หลังจากเครื่องขึ้น ชายห้าคนพร้อม ปืนพก ก็ลุกขึ้นจากที่นั่ง บางคนเล็งปืนไปที่นักบิน ในขณะที่บางคนก็ลาดตระเวนตามทางเดินเพื่อติดตามผู้โดยสาร พวกเขาเรียกร้องให้นักบินบินไปยังโคลัมโบ ประเทศศรีลังกา แต่เครื่องบินมีเชื้อเพลิงไม่เพียงพอพวกเขาจึงเติมเชื้อเพลิงที่ท่าอากาศยานนานาชาติปีนังในบายันเลปาสประเทศมาเลเซีย ขณะที่พวกเขากำลังเติมน้ำมัน นักจี้เครื่องบินได้นำหญิงชราชื่อ ฮุลดา ปันใจตัน ออกจากเครื่องบินเพราะเธอเอาแต่ร้องไห้ ต่อมาเครื่องบินได้ขึ้นบินและลงจอดที่ท่าอากาศยานดอนเมืองในกรุงเทพฯ เมื่อไปถึงที่นั่น นักจี้จะอ่านข้อเรียกร้องของพวกเขา ข้อเรียกร้องหลักคือการปล่อยตัวบุคคล 80 คนที่เพิ่งถูกจำคุกในอินโดนีเซียหลังจากเหตุการณ์ "Cicendo" เมื่อสองสัปดาห์ก่อน ซึ่งกลุ่มอิสลามิสต์โจมตีสถานีตำรวจแห่งหนึ่งในเขต Cicendo ของ บันดุง นักจี้เครื่องบินยังเรียกร้องเงิน 1.5 ล้านดอลลาร์สหรัฐ ให้สั่งพักงาน อดัม มาลิก จากตำแหน่ง รองประธานาธิบดีอินโดนีเซีย และขอให้ ชาวอิสราเอล ทุกคนถูกเนรเทศออกจากอินโดนีเซีย พวกเขายังระบุด้วยว่าจะมีการปล่อยตัวสหายคนหนึ่งในสถานที่ลับ ผู้จี้เครื่องบินบอกกับตำรวจไทยให้ส่งข้อเรียกร้องไปยังรัฐบาลอินโดนีเซีย และขู่ว่าจะระเบิดเครื่องบินพร้อมผู้โดยสารและลูกเรือทั้งหมดบนเครื่อง หากไม่เป็นไปตามข้อเรียกร้อง
แมนฮันต์ไทยแลนด์

ระวังสับสนกับ มิสเตอร์เวิลด์ไทยแลนด์, มิสเตอร์ซูปราเนชันแนลไทยแลนด์, มิสเตอร์โกลบอลไทยแลนด์, มิสเตอร์อินเตอร์เนชันแนลไทยแลนด์, มิสเตอร์เนชันแนลไทยแลนด์, หรือ มิสเตอร์สตาร์ไทยแลนด์
| --- | --- |
ก่อตั้ง: 2019; 6 ปีที่แล้ว (2019)
ประเภท: การประกวดความงามชาย
สํานักงานใหญ่: กรุงเทพมหานคร
ที่ตั้ง:  ไทย
สมาชิก  :  แมนฮันต์อินเตอร์เนชันแนล  แมนออฟเดอะเยียร์  มิสเตอร์ทัวริซึมเวิลด์ 
ภาษาทางการ : ไทย
องค์กรแม่: Official website
แมนฮันต์ไทยแลนด์ (อังกฤษ: Manhunt Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2526 โดยผู้ชนะเลิศเป็นตัวแทนประเทศไทยเข้าประกวดแมนฮันต์อินเตอร์เนชันแนล
รายนามผู้ได้รับตำแหน่งแมนฮันต์ไทยแลนด์

| ปี พ> ศ. (ค.ศ.) | ผู้ดำรงตำแหน่ง | จังหวัด | สถานที่จัดประกวด | จังหวัดเจ้าภาพ | ผู้เข้าประกวด |
| --- | --- | --- | --- | --- | --- |
| 2566 (2023) | อภิสิทธินันท์ เลน ดาโสม | เชียงใหม่ | Space Plus Bangkok RCA | กรุงเทพมหานคร | 17 |
| 2565 (2022) | ภากร รอดขำปิยเศรษฐ์ | ขอนแก่น | Pool Villa | กรุงเทพมหานคร | 8 |
| 2562 (2019) | สิทธิพงษ์ อิ่มเสถียร | กาฬสินธุ์ | ศูนย์การค้าเซ็นทรัลพลาซ่า บางนา | กรุงเทพมหานคร | 17 |
รายนามผู้ได้รับตำแหน่งแมนฮันต์ไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| เชียงใหม่ | 1 | 2023 |
| ขอนแก่น | 1 | 2022 |
| กาฬสินธุ์ | 1 | 2019 |
รายนามผู้ได้รับตำแหน่งแมนฮันต์ไทยแลนด์ > รองชนะเลิศ

| 0 | 1 | 2 | 3 | 4 |
| --- | --- | --- | --- | --- |
| ปี | รองอันดับ 1 | รองอันดับ 2 | รองอันดับ 3 | รองอันดับ 4 |
| 2566 | เอกพัน แสวงผล | กมลภพ แก้วเดียว | ภูธเรศ สาระศลิน | ธีรภัทร์ สิทธิชัย |
| 2565 | อาภากรณ์ บุนนาค | เสฎฐพันธ์ ทองสุข (สละตำแหน่ง) |  |  |
| 2562 | ชลัช ตันติจิบูรณ์ | ธาวิน ใจมั่น |  |  |
ผลงานการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติ > แมนฮันต์อินเตอร์เนชันแนล

บทความหลัก: แมนฮันต์อินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
 2025: TBA
|  2024 | อภิสิทธินันท์ เลน ดาโสม | เชียงใหม่ | แมนฮันต์อินเตอร์เนชันแนล 2024 | เบสท์รันเวย์ดิจิทัลชาเลนจ์ |
2023: งดจัดการประกวด
|  2022 | ภากร รอดขำปิยเศรษฐ์ | ขอนแก่น | ไม่ผ่านเข้ารอบ |  |
|  2020 | สิทธิพงษ์ อิ่มเสถียร | กาฬสินธุ์ | เข้ารอบ 16 คนสุดท้าย | ขวัญใจช่างภาพ |
|  2018 | รัฐนันท์ สุขอุบล | สงขลา | ไม่ผ่านเข้ารอบ | ขวัญใจช่างภาพ |
|  2017 | คงณัฐ เชยสุวรรณ | สมุทรปราการ | รองอันดับ 1 | เบสท์เฟอร์ฟอร์แมนซ์ |
|  2016 | พิรัฐพงศ์ มูลตรีบุตร | อุดรธานี | เข้ารอบ 16 คนสุดท้าย | ชุดประจำชาติยอดเยี่ยม   มิสเตอร์อินเทอร์เน็ต |
|  2012 | มุขพล โปษกะบุตร | กรุงเทพมหานคร | เข้ารอบ 15 คนสุดท้าย |  |
|  2011 | กฤษกร โล้เจริญรัตน์ | กรุงเทพมหานคร | ไม่ผ่านเข้ารอบ |  |
|  2010 | ณัฐกร ศรีวิชัย | กรุงเทพมหานคร | ไม่ผ่านเข้ารอบ |  |
|  2008 | ธนาวุฒิ นันทะริด | กรุงเทพมหานคร | ไม่ผ่านเข้ารอบ |  |
|  2007 | วชรกรณ์ ไวยศิลป์ | กรุงเทพมหานคร | ไม่ผ่านเข้ารอบ |  |
|  2002 | วีระยุทธ พูลขำ | กรุงเทพมหานคร | ไม่ผ่านเข้ารอบ |  |
|  2000 | โสภณ สุขอนันต์ | กรุงเทพมหานคร | ไม่ผ่านเข้ารอบ |  |
|  1998 | สมชาย พิพัฒน์นุกูล | กรุงเทพมหานคร | ไม่ผ่านเข้ารอบ |  |
|  1997 | ชัยยศ สร้อยสน | กรุงเทพมหานคร | ไม่ผ่านเข้ารอบ |  |
|  1995 | วัชรเกียรติ บุญภักดี | กรุงเทพมหานคร | เข้ารอบ 12 คนสุดท้าย |  |
ผลงานการประกวดระดับนานาชาติ > แมนออฟเดอะเยียร์

| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2023 | กมลภพ แก้วเดียว | เชียงใหม่ | รองอันดับ 2 : แมนฮันต์ไทยแลนด์ 2023 | รองอันดับ 4 | ซุปเปอร์โมลเดลออฟเดอะเยียร์ |
ผลงานการประกวดระดับนานาชาติ > มิสเตอร์ทัวริซึมเวิลด์

บทความหลัก: มิสเตอร์ทัวริซึมเวิลด์
| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2023 | ธีรภัทร์ สิทธิชัย | เชียงใหม่ | รองอันดับ 4 : แมนฮันต์ไทยแลนด์ 2023 | มิสเตอร์ทัวริซึมเวิลด์ 2023 | ชุดว่ายน้ำยอดเยี่ยม ร่างกายยอดเยี่ยม รองอันดับ 1 - ชุดประจำชาติยอดเยี่ยม รองอันดับ 1 - ความสามารถพิเศษยอดเยี่ยม รองอันดับ 2 - มิสเตอร์ป๊อบปูลาร์รีตี |
การจัดการประกวด > แมนฮันต์ไทยแลนด์ 2023

| แมนฮันต์ไทยแลนด์ |
| --- | --- |
วันที่: 13 สิงหาคม 2566
พิธีกร: ลิซ่า อลิซาเบธ แซ๊ดเลอร์ ลีนานุไชย
สถานที่จัด: Space Plus Bangkok RCA, กรุงเทพมหานคร
ถ่ายทอดทาง: Facebook
เข้าร่วมประกวด: 17
ผ่านเข้ารอบ: 10
ผู้ชนะเลิศ: อภิสิทธินันท์ เลน ดาโสม
แมนฮันต์ไทยแลนด์ 2023 การประกวดไฟนอลในวันที่ 13 สิงหาคมนี้ ผู้เข้าประกวดฉายแววที่สุดของสุภาพบุรุษกันแบบกินกันไม่ลง ตั้งแต่เริ่มต้นขึ้นอย่างเร้าใจกับการเปิดตัว ของเหล่าผู้เข้าประกวด ทั้ง 17 คนค่ะ ในชุดเท่ห์ๆจากแบรนด์ Mc Jeans (แมคยีนส์) ต่อด้วยการเผยภาพความประทับใจตลอดระยะเวลาในการประกวดที่ผ่านมา ที่แต่ละคนได้ดึงศักยภาพของตัวเองออกมา จากกิจกิรรมชาเลนจ์มากมายอย่างเข้มข้น ตั้งแต่รอบการรับสมัคร  รอบออดิชั่น รอบการเก็บตัว ต่อด้วยการประกวดโชว์เสน่ห์สุดแซ่บของผู้เข้าประกวดแต่ละท่านใน “รอบชุดว่ายน้ำ” จากแบรนด์ SLW เรียกเสียงกรี๊ดสนั่นลั่นฮอลล์ ก่อนจะคัดผู้เข้ารอบเหลือเพียง 10 คน เพื่อเข้าสู่รอบ Speech Competition คนละ 30 วินาที ซึ่งแต่ละคนได้โชว์ทัศนคติการแบบถึงพริกถึงขิง และถึงกึ๋นของชายไทยมากความสามารถอย่างแท้จริง จากนั้นได้มีการประกาศชื่อผู้ผ่านเข้ารอบ 5 คนสุดท้าย และขึ้นมาประชันกันในรอบสุดท้ายในชุดสูท และแล้วผลการประกวดก็อยู่ในมือพิธีกร โดยผู้คว้าตำแหน่งชนะเลิศ MANHUNT THAILAND 2023 ได้แก่ “เควิน อภิสิทธินันท์ เลน ดาโสม” หมายเลข 7 ที่ผลคะแนนการทำกิจกรรมนำโด่ง เป็นสุดยอดนายแบบสุภาพบุรุษทั้งจากภายในสู่ภายนอก บุคลิกภาพดี หุ่นดี เฟรนด์ลี่ พูดจาดี เพื่อโชว์ศักยภาพความเป็นชายในแบบที่โลกต้องการ รวมถึงการตอบคำถามตัดสินใจรอบไฟนอลที่ทัชใจทุกคนอย่างแท้จริง โดยผู้ชนะเลิศได้รับรางวัลเป็นเงินสด 1,000,000 บาท พร้อมถ้วยรางวัลและสายสะพาย
การจัดการประกวด > ผู้เข้าประกวด

| หมายเลข | ผู้เข้าประกวด | ชื่อเล่น | ตำแหน่งในการประกวด | รางวัลพิเศษ |
| --- | --- | --- | --- | --- |
| MHT1 | สุพศิน โสมคล้าย | ตูมตาม | เข้ารอบ 10 คนสุดท้าย |  Gorgeous Guy |
| MHT2 | เสธินันท์ ผลรุ่ง | โอโซ่ |  |  |
| MHT3 | เอกพัน แสวงผล | เจม | รองอันดับ 1 |  Mister Friendship |
| MHT4 | ธนกฤต ชาละมณีพร | โต๊ด |  |  |
| MHT5 | ทิวา ตันติวัฒน์นิยม | กิ้น |  |  CHAT Influencer |
| MHT6 | พิชัย เพิ่มสุข | เบนซ์ | เข้ารอบ 10 คนสุดท้าย |  |
| MHT7 | อภิสิทธินันท์ เลน ดาโสม | เควิน | แมนฮันต์ไทยแลนด์ 2023 |  Mister Smart Guy  CHAT Influencer |
| MHT8 | ธิระศักดิ์ แก้วยอดดี | มาร์ค | เข้ารอบ 10 คนสุดท้าย |  Mister Perfect Skin  CHAT Influencer |
| MHT9 | ธีรภัทร์ สิทธิชัย | น๊อต | รองอันดับ 4 |  CHAT Influencer |
| MHT10 | เอกนาวี เอกวงศา | นาวี |  |  Mister Photogenic |
| MHT11 | โกเมน นาดี | ราม |  |  CHAT Influencer |
| MHT12 | ชัยธวัช มูลแขม | เบนซ์ |  |  |
| MHT13 | สหรัฐ พจน์ฉิมภาลี | ปีเตอร์ |  |  |
| MHT14 | ภูธเรศ สาระศลิน | โมเอ่ | รองอันดับ 3 |  Mister Popular  CHAT Influencer |
| MHT15 | ไอศูรย์ ฤทธิ์รุ่งโรจน์ | นิว | เข้ารอบ 10 คนสุดท้าย |  |
| MHT16 | กรินทร์ จันทร์ดาเรือง | ช้าง | เข้ารอบ 10 คนสุดท้าย |  |
| MHT17 | กมลภพ แก้วเดียว | ปอม | รองอันดับ 2 |  CHAT Influencer |
การจัดการประกวด > แมนฮันต์ไทยแลนด์ 2022

| แมนฮันต์ไทยแลนด์ |
| --- | --- |
วันที่: 28 สิงหาคม พ.ศ. 2565
พิธีกร: อรรณพ กิตติกุล
สถานที่จัด: Pool Villa, กรุงเทพมหานคร
ถ่ายทอดทาง: Facebook
เข้าร่วมประกวด: 8
ผ่านเข้ารอบ: 3
ถอนตัว: 2
ผู้ชนะเลิศ: ภากร รอดขำปิยเศรษฐ์
แมนฮันต์ไทยแลนด์ 2022 ถือได้ว่าเป็นการประกวด ที่ถูกจัดขึ้นเป็นครั้งที่ 2 เมื่อวันที่ 28 สิงหาคม 2565 จัดขึ้นโดยผู้ถือลิขสิทธิ์ แมนฮันต์ไทยแลนด์ โดยคุณบอส คงณัฐ เชยสุวรรณที่ผ่านมาเพื่อค้นหาสุภาพบุรุษและสุดยอดนายแบบ เข้าสู่วงการบันเทิงและเพื่อเป็นตัวแทนประเทศไทยไปประกวด แมนฮันต์อินเตอร์เนชันแนล 2022 ที่กรุงมะนิลา ประเทศฟิลิปปินส์วันที่ 24 กันยายนถึง วันที่ 1 ตุลาคม 2565 นี้และผู้ชนะเลิศในปีนี้ได้แก่ โตโต้ ภากร รอดปิยขำเศรษฐ์ นายแบบและ นักแสดงหนุ่มที่คุ้นหน้าคุ้นตากันเป็นอย่างดี มีผลงานด้าน ละครเรื่อง นาคี 1 ทางช่อง3 hd รับบทเป็น เดี่ยว และผลงานอื่นๆอีกมากมาย และ โตโต้ ได้กล่าวว่า ตนพกความมั่นใจมาเต็ม100 เพื่อจะไปคว้างตำแหน่ง แมนฮันต์อินเตอร์เนชันแนล 2022 มาครอง
การจัดการประกวด > ผู้เข้าประกวด

| หมายเลข | ผู้เข้าประกวด | ชื่อเล่น | น้ำหนัก | ส่วนสูง | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
| MHT1 | อาภากรณ์ บุนนาค | เซียน | 77 | 176 | รองอันดับ 1 |  VEGVISIR BEST MODEL |
| MHT2 | เจนวิทย์ อัครวิจิตรวงศ์ | เบนซ์ | 80 | 180 |  |  |
| MHT3 | ภากร รอดขำปิยเศรษฐ์ | โตโต้ | 75 | 180 | แมนฮันต์ไทยแลนด์ 2022 |  |
| MHT3 | ธนกิจ จิวะเจริญ | เบนซ์ |  |  | ถอนตัว | ถอนตัว |
| MHT4 | สฎฐพันธ์ ทองสุข | แพท | 90 | 190 | รองอันดับ 2 (สละสิทธิ์ตำแหน่ง) |  |
| MHT5 | สุวพิชญ์ วงศ์ปิยนันทกุล | แพท | 68 | 180 | ถอนตัว | ถอนตัว |
| MHT6 | ไมเคิล วิทแมน | ไมค์ | 71 | 182 |  |  |
| MHT7 | อนุสรณ์ มานเมาะ | อินทัช | 78 | 182 |  |  |
| MHT8 | เฟโรส คาน แช่มช้อย | ฮาซัน | 74 | 183 |  |  |
ดูเพิ่ม

แมนฮันต์อินเตอร์เนชันแนล
แหล่งข้อมูลอื่น

เฟซบุ๊คแมนฮันต์ไทยแลนด์อย่างเป็นทางการ
| ด ค กแมนฮันต์ไทยแลนด์ |
| --- | --- |
แมนฮันต์ไทยแลนด์:  2019  2022  2023 
รายนาม:  สิทธิพงษ์ อิ่มเสถียร  ภากร รอดขำปิยเศรษฐ์  อภิสิทธินันท์ เลน ดาโสม 
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
สาวทรงเสน่ห์

| --- | --- |

ผู้ประพันธ์: เจน ออสเตน
ชื่อเรื่องต้นฉบับ: Pride and Prejudice
ผู้แปล: จูเลียต
ประเทศ: อังกฤษ
ภาษา: อังกฤษ
ประเภท: นวนิยาย
สำนักพิมพ์:  T. Egerton, Whitehall  หจก. บำรุงสาส์น
วันที่พิมพ์:  28 มกราคม ค.ศ. 1813   พ.ศ. 2493
สาวทรงเสน่ห์ (อังกฤษ: Pride and Prejudice) เป็นนวนิยายเชิงเรียลลิสติกเรื่องแรกๆ ของโลก ประพันธ์โดยเจน ออสเตน สุภาพสตรีชาวอังกฤษ ตีพิมพ์เผยแพร่เมื่อวันที่ 28 มกราคม ค.ศ. 1813 เป็นผลงานที่ตีพิมพ์เป็นเรื่องที่สองของเธอ แต่มีข้อมูลระบุว่างานเขียนชิ้นนี้เป็นงานประพันธ์ชิ้นแรกของเธอ โดยประพันธ์ขึ้นในช่วง ค.ศ. 1796-1797 ทว่าในยุคนั้นยังเป็นยุคของนิยายเชิงเพ้อฝัน (เรื่องของพระราชา ราชวงศ์ การสู้รบ และเกียรติยศของอัศวิน) ดังนั้นนวนิยายของเธอเรื่องนี้จึงถือว่าแหวกประเพณีการประพันธ์ในยุคเดียวกันอย่างมาก
สาวทรงเสน่ห์ เป็นชื่อหนังสือในฉบับแปลภาษาไทย โดยจูเลียต (นามปากกาของชนิด สายประดิษฐ์ ภริยาของศรีบูรพา) ตีพิมพ์ครั้งแรกตั้งแต่ พ.ศ. 2493 โดยสำนักพิมพ์บำรุงสาส์น
ประวัติการตีพิมพ์

หลังจากออสเตนได้ตีพิมพ์นวนิยายเล่มแรกแล้ว เธอได้ขายลิขสิทธิ์เรื่อง สาวทรงเสน่ห์ ให้แก่ Thomas Egerton ในราคา 110 ปอนด์ Egerton ตีพิมพ์ สาวทรงเสน่ห์ ชุดแรกเป็นหนังสือปกแข็งสามเล่มในเดือนมกราคม ค.ศ. 1813 หนังสือได้รับคำวิจารณ์ค่อนข้างดี และขายหมดในเวลาอันรวดเร็ว ฉบับปรับปรุงเอดิชันที่สองได้พิมพ์จำหน่ายต่อมาในเดือนพฤศจิกายนปีเดียวกัน และฉบับปรับปรุงเอดิชันที่สามตีพิมพ์ในปี ค.ศ. 1817
นวนิยายได้แปลไปเป็นภาษาฝรั่งเศสทันทีใน ค.ศ. 1813 หลังจากนั้นก็ได้แปลไปเป็นภาษาเยอรมัน เดนมาร์ก และสวีเดน สาวทรงเสน่ห์ ได้พิมพ์จำหน่ายในสหรัฐอเมริกาครั้งแรกในเดือนสิงหาคม ค.ศ. 1832 ในชื่อเรื่องว่า เอลิซาเบธ เบนเน็ต
สำหรับประเทศไทย จูเลียต หรือ ชนิด สายประดิษฐ์ ได้แปล สาวทรงเสน่ห์ เป็นภาษาไทยครั้งแรกเมื่อ พ.ศ. 2493 ตีพิมพ์โดย หจก. บำรุงสาส์น ต่อมาใน พ.ศ. 2546 แพรวสำนักพิมพ์ได้นำฉบับแปลนี้มาพิมพ์ใหม่ในชุดวรรณกรรมคลาสสิก
การตอบรับ

นวนิยายได้รับการตอบรับค่อนข้างดี โดยมีบทวิจารณ์ในทางดีถึงสามฉบับภายในช่วงเดือนแรกหลังการวางจำหน่าย เจน เฟอร์กัส บอกว่า "นี่เป็นนวนิยายของออสเตนที่โด่งดังมาก ทั้งต่อสาธารณชนและคนใกล้ชิดของเธอเอง" ในงานเขียนของเดวิด กิลสัน A Bibliography of Jane Austen เขาอ้างถึงคำกล่าวของแอนน์ อิซาเบลลา มิลแบงค์ (ภายหลังเป็นภริยาของลอร์ดไบรอน) ว่า สาวทรงเสน่ห์ เป็น "นวนิยายที่ทันสมัยมาก"
ใน ค.ศ. 1819 เฮนรี แครบบ์ โรบินสัน เอ่ยถึงนวนิยายเรื่องนี้ว่า "...เป็นหนึ่งในงานเขียนชั้นเลิศที่สุดของนักเขียนหญิง" เซอร์วอลเตอร์ สก็อตต์ เขียนในบทความของเขาว่า "...เป็นนวนิยายที่คุณออสเตนบรรจงเขียนอย่างละเมียดละไม... สุภาพสตรีเยาว์วัยผู้นี้มีพรสวรรค์ในการบรรยายความสัมพันธ์ ความรู้สึก และลักษณาภาพของชีวิตประจำวันธรรมดาให้กลายเป็นสิ่งมหัศจรรย์ที่สุดที่ผมเคยพบเห็น" อย่างไรก็ดียังมีบางคนไม่เห็นด้วย เช่น ชาร์ล็อตต์ บรองเต ซึ่งเห็นว่า สาวทรงเสน่ห์ น่าผิดหวังมาก "...เป็นสวนสวย ล้อมรั้วอย่างประณีต ประดับดอกไม้งดงาม แต่...ปราศจากท้องทุ่งกว้าง ไร้อากาศบริสุทธิ์ ไม่มีเนินเขาสีฟ้า และไม่เชิญชวนเอาเสียเลย"
ถึงกระนั้น สาวทรงเสน่ห์ ก็ติดอันดับหนังสือยอดนิยมในการสำรวจต่างๆ ของอังกฤษอยู่เสมอ ใน ค.ศ. 2003 สถานีโทรทัศน์บีบีซีจัดการสำรวจครั้งใหญ่เพื่อค้นหา "หนังสือในดวงใจ" ของชาวอังกฤษ สาวทรงเสน่ห์ ได้รับการโหวตเป็นอันดับที่สองรองจาก ลอร์ดออฟเดอะริงส์ ปี ค.ศ. 2004 สาวทรงเสน่ห์ ได้รับการโหวตเป็นอันดับสองในการสำรวจหนังสือยอดนิยมของชาวออสเตรเลีย รองจากลอร์ดออฟเดอะริงส์เช่นกัน ต่อมาในปี ค.ศ. 2008 มีการสำรวจนักอ่านกว่า 15,000 คนที่ประเทศออสเตรเลีย โดยร้าน Dymock สาวทรงเสน่ห์ ได้รับการโหวตเป็นอันดับที่หนึ่ง ใน 101 หนังสือยอดเยี่ยมตลอดกาล (ลอร์ดออฟเดอะริงส์ได้ที่สอง)
แหล่งข้อมูลอื่น

Pride and Prejudice by Jane Austen ที่ โครงการกูเทนแบร์ก
สาวทรงเสน่ห์ free downloads in PDF, PDB and LIT formats เก็บถาวร 2007-12-14 ที่ เวย์แบ็กแมชชีน
เว็บไซต์ละครเพลงเรื่อง สาวทรงเสน่ห์ ของเจน ออสเตน เก็บถาวร 2010-02-15 ที่ เวย์แบ็กแมชชีน
คณะข้าหลวงปักปันเขตแดนไทย-พม่า

| --- | --- |
The Board of Commissioners demarcating the Burma–Siam border
ภาพรวมหน่วยงาน
ก่อตั้ง: พ.ศ. 2408
ยุบเลิก: พ.ศ. 2411
คณะข้าหลวงปักปันเขตแดนไทย-พม่า ในช่วงปี พ.ศ. 2408 - 2410 พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้าฯ ให้ตั้งคณะข้าหลวงปักปันเขตแดน เพื่อดำเนินการร่วมสำรวจและชี้แนวเขตแดนของตนตั้งแต่จังหวัดแม่ฮ่องสอน จนถึงจังหวัดระนอง
ประวัติ

ในปี พ.ศ. 2366 ปลายรัชสมัยพระบาทสมเด็จพระพุทธเลิศหล้านภาลัย ประเทศอังกฤษเริ่มเข้ายึดหัวเมืองชายฝั่งทะเลของประเทศพม่า รวมทั้งตะนาวศรี มะริด และทวาย ซึ่งเป็นเมืองหลวงของภาคตะนาวศรี พร้อมทั้งได้ส่งเจ้าหน้าที่เข้าสำรวจทำแผนที่ เพื่อจะได้รู้จักสภาพภูมิประเทศ ทรัพยากร และขอบเขตของเมืองที่ตนยึดได้ เมื่อมาถึงทิวเขาตะนาวศรีจึงได้ทราบว่าฝั่งตะวันออกของทิวเขาตะนาวศรีเป็นอาณาเขตของประเทศไทย
ภายหลังในปี พ.ศ. 2408 จึงได้ส่งข้าหลวงใหญ่อังกฤษประจำประเทศอินเดียมาติดต่อกับรัฐบาลไทยเพื่อขอให้มีการปักปันเขตแดนระหว่างไทยกับพม่าของอังกฤษเป็นการถาวร ในรัชสมัยพระบาทสมเด็จพระจอมเกล้าเจ้าอยู่หัว
การปักปันเขตแดนไทย-พม่าอย่างเป็นทางการครั้งแรกของไทย ในการให้สัตยาบันครั้งนี้ถือเป็นการยอมรับอย่างเป็นทางการตามข้อตกลงระหว่างประเทศ ว่าเมืองมะริด ทะวาย และตะนาวศรี เป็นดินแดนของประเทศพม่าที่อยู่ในบังคับของอังกฤษ นับตั้งแต่วันที่ 3 กรกฎาคม พ.ศ. 2411 เป็นต้นมา
คณะข้าหลวงผู้มีอำนาจเต็ม

รับผิดชอบตั้งแต่เขตจังหวัดกาญจนบุรี ถึงจังหวัดระนอง ดังนี้
โดยฝ่ายไทยได้แต่งตั้ง
เจ้าพระยาศรีสุริยวงศ์ (ช่วง บุนนาค) ต่อมาคือ สมเด็จเจ้าพระยาบรมมหาศรีสุริยวงศ์ (ช่วง บุนนาค)) สมุหกลาโหม ผู้บังคับหัวเมืองฝ่ายใต้เฉียงตะวันตก
เจ้าพระยายมราช (ครุฑ) เสนาบดีกรมเวียง เป็นคณะข้าหลวงเจรจาในแผ่นดิน พระบาทสมเด็จพระนั่งเกล้าเจ้าอยู่หัว
พระยาเพชรบุรี (เทศ บุนนาค) หรือ พระยาสุรินทรฤๅชัย (เทศ บุนนาค) ต่อมาคือ เจ้าพระยาสุรพันธ์พิสุทธิ์ (เทศ บุนนาค) เจ้าเมืองเพชรบุรี
พระยาชุมพร (กล่อม) หรือ พระยาเพชรกำแหงสงคราม (กล่อม) เจ้าเมืองชุมพร
ฝ่ายอังกฤษได้แต่งตั้ง
ร้อยโท อาเธอร์ เฮอร์เบริด บากเกอร์ (Lieutenant Arthur Herbert Bagger) ประจำประเทศอินเดีย
เมื่อการสำรวจทำแผนที่ และทำบัญชีรายละเอียดเกี่ยวกับที่หมายเขตแดนเสร็จเรียบร้อยแล้ว จึงได้มีการประชุมจัดทำอนุสัญญา (Convention) ขึ้นที่กรุงเทพฯ ในวันที่ 8 กุมภาพันธ์ พ.ศ. 2411 และได้มีการให้สัตยาบันกัน ที่กรุงเทพฯ เมื่อวันที่ 3 กรกฎาคม พ.ศ. 2411 ภายหลังจากฝ่ายไทยได้ตรวจสอบเห็นว่าแผนที่ "The Map of Tenasserim and the adjacent provinces of the Kingdom of Siam" ที่อังกฤษจัดทำขึ้นใหม่นั้นถูกต้องแล้ว นับแต่นั้นแนวพรมแดนระหว่างไทยพม่าตั้งแต่สบเมยถึงปากแม่น้ำกระบุรี จึงได้เปลี่ยนจากเส้นเขตแดนที่ยอมรับโดยพฤตินัย มาเป็นเส้นเขตแดนที่กำหนดขึ้นโดยอนุสัญญา บัญชีที่หมายเขตแดนแนบท้ายอนุสัญญา และแผนที่แนบท้ายอนุสัญญา
ในอนุสัญญา ได้ระบุเส้นเขตแดนตรงแม่น้ำกระบุรีว่า "...ตั้งแต่เขาถ้ำแดงตามเขาแดนใหญ่มาจนถึงปลายน้ำกระใน เป็นเขตแดนจนถึงปากน้ำปากจั่น ลำแม่น้ำเป็นกลาง เขตแดนฝ่ายละฟาก เกาะในแม่น้ำปากจั่นริมฝั่งข้างอังกฤษเป็นของอังกฤษ ริมฝั่งข้างไทยเป็นของไทย เกาะขวางหน้ามลิวันเป็นของไทย แม่น้ำปากจั่นฝั่งตะวันตกเป็นของอังกฤษ ตลอดจนถึงปลายแหลมวิคตอเรีย ฝั่งตะวันออกตลอดไปเป็นของไทยทั้งสิ้น..."
สรุปว่า ในครั้งนั้นกำหนดให้แม่น้ำเป็นกลาง ให้ฝั่งเป็นเขตแดน ฝั่งด้านตะวันตกเป็นของพม่า ฝั่งด้านตะวันออกเป็นของไทย สำหรับเกาะในแม่น้ำถ้าชิดฝั่งตะวันตกก็ให้เป็นของอังกฤษ ถ้าชิดฝั่งตะวันออกก็ให้เป็นของไทย สำหรับเกาะขวางให้เป็นของไทย
กล่าวได้ว่า ในการให้สัตยาบันครั้งนี้ถือเป็นการยอมรับอย่างเป็นทางการตามข้อตกลงระหว่างประเทศ ว่าเมืองมะริด ทวาย และตะนาวศรี เป็นดินแดนของประเทศพม่าที่อยู่ในบังคับของอังกฤษ นับตั้งแต่วันที่ 3 กรกฎาคม พ.ศ. 2411 เป็นต้นมา